আওয়ামী লীগ মনে করছে, একুশ আগস্ট গ্রেনেড হামলা মামলার রায় নিয়ে আগামী জুন থেকে পরিস্থিতি ঘোলাটে করার চেষ্টায় লিপ্ত হতে পারে বিএনপি। ওই সময়ের মধ্যে গ্রেনেড হামলা মামলার রায় হওয়ার সম্ভাবনা রয়েছে। সেইসঙ্গে দুর্নীতির মামলায় কারারুদ্ধ খালেদা জিয়ার আগামী নির্বাচনে অংশগ্রহণের ক্ষেত্রে অনিশ্চয়তা তৈরি হলে দেশজুড়ে অস্থির পরিবেশ সৃষ্টির চেষ্টা করতে পারে বিএনপি। এ কারণেই বিএনপির চলমান নমনীয় আন্দোলনকে অনেকটা সন্দেহের চোখে দেখছেন দলটির শীর্ষ নেতারা।